**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 25-26 iunie 2021**

**HOTĂRÂREA NR. 05**

**privind completarea componenței Consiliului**

**Uniunii Naționale a Barourilor din România**

*Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare (în continuare Lege),*

*Văzând dispozițiile art. 63 alin. (1) lit. b), art. 64 alin. (1), (2) și (3) din Lege și art. 84 alin. (1) și (2) din Statutul profesiei de avocat, precum și Hotărârea Consiliului Uniunii Naționale a Barourilor din România (în continuare U.N.B.R.) nr. 147/14-15 mai 2021,*

*Luând act de faptul că există câte un loc vacant în Consiliul U.N.B.R. pentru Barourile Mureș și Sălaj, potrivit normei de reprezentare prevăzute la art. 84 alin. (2) din Statutul profesiei de avocat, și există câte un singur candidat propus de fiecare din cele două Barouri pentru alegerea ca membru al Consiliului U.N.B.R., cu privire la care nu s-au exprimat contestații sau obiecțiuni,*

*Având în vedere Decizia Consiliului UNBR nr. 119/29-30 ianuarie 2021 (cu caracter interpretativ) privind aplicarea unitară a prevederilor legislației profesiei de avocat cu privire la efectele exercițiului unei demnității publice sau a calității de prefect și subprefect, cu caracter temporar, asupra calității de membru în organele de conducere locale și centrale ale profesiei de avocat;*

*Constând că ne aflăm în situația prevăzută în decizia interpretativă sus menționată, prin faptul că doi membri ai Consiliului U.N.B.R. se află în imposibilitate temporară de exercitare a acestei calități, ca urmare a exercitării unei demnități publice sau a calității de prefect și subprefect,*

*Constatând faptul că s-au constituit cvorumul și majoritatea prevăzute pentru aprobare,*

**HOTĂRĂŞTE:**

**Art. 1.** – Consiliul U.N.B.R. se completează, după cum urmează:

a) - domnul avocat Szasz Laszlo Zsolt, consilier U.N.B.R., Baroul Mureș;

b) - domnul avocat, Tulbure Călin – Viorel, consilier U.N.B.R., Baroul Sălaj.

**Art. 2. –** Durata mandatului noilor membri ai Consiliului U.N.B.R. se stabilește potrivit dispozițiilor cuprinse în Decizia Consiliului UNBR nr. 119/29-30 ianuarie 2021 (cu caracter interpretativ).

**Art. 3.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor, care vor asigura comunicarea hotărârii către membrii acestora.

**P R E Ş E D I N T E U.N.B.R.**

**Av. dr. Traian-Cornel BRICIU**